钦定古今图书集成/明伦汇编/氏族典/第123卷 > 陈仲微
## 钦定古今图书集成/明伦汇编/氏族典/第123卷 > 陈仲微

按《宋史陈仲微传》：“仲微，字致广，瑞州高安人，其先居
江州，旌表义门。嘉泰二年，举进士，调蒲田尉，迁海盐
丞，改知崇阳县，通判黄州，复通判江州，迁干办诸司
审计事，知赣州，江西提点刑狱，迕丞相贾似道，监察
御史舒有开言罢。久之，起知惠州，迁太府寺丞，兼权
侍右郎官，似道又讽言者罢，夺其官。久之，叙复江东”
提点刑狱。德祐元年，迁秘书监，寻拜右正言、左司谏、
殿中侍御史。益王即位海上，拜吏部尚书、给事中。厓
山兵败，去安南，越四年卒。子文孙。